**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**270/2016.(X.27.) Kt. számú**

**határozata**

**a fizioterápia ellátás jövőbeni biztosításáról**

**(amely a Tiszavasvári Egészségügyi Nonprofit Kft. taggyűlése** **vonatkozásában a** **14/2016.(X.27.) számú alapítói határozatnak minősül)**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában, valamint az  egészségügyi ellátórendszer fejlesztéséről szóló 2006. évi   CXXXII. törvény 7. § (3) bekezdése alapján foglaltak alapján az alábbi határozatot hozza:

1. **Hozzájárul a Tiszavasvári Egészségügyi Nonprofit Kft. (a továbbiakban: TIVESZ Kft.) és a Rehabilitációs Team Kft. közötti -** 2015. január 5. napján kelt - **közreműködői szerződések** (fiziko és gyógytorna) rendes felmondással történő megszüntetéséhez, azzal, hogy a fizioterápia feladatellátást a **TIVESZ Kft. a felmondási idő lejártát követő naptól más közreműködő bevonásával** – a jelen határozatban foglaltak figyelembe vételével - **folyamatosan, zavartalanul biztosítja.**

I.1. **Utasítja a TIVESZ Kft. ügyvezetőjét**, hogy:

- az 1. pontban megjelölt **szerződés rendes felmondással történő megszüntetése érdekében a szükséges intézkedéseket tegye meg,**

- a **fizioterápia feladatellátásnak** - a jelenleg hatályos közreműködői szerződésben megjelölt -, **felmondási idő lejártát követő naptól történő biztosításához szükséges intézkedéseket tegye meg.**

**Határidő**: haladéktalanul **Felelős**: Nácsáné dr. Kalán Eszter ügyvezető

**II.1 Utasítja** a TIVESZ Kft. ügyvezetőjét, hogy **kezdeményezze az új közreműködői szerződés e határozat 1. melléklete szerinti tartalommal történő megkötését, azzal,** hogy amennyiben a **Rehabilitációs Team Kft.** a felajánlott, a Képviselő-testület által jelen határozattal elfogadott közreműködői szerződést **nem fogadja el,** úgy a TIVESZ Kft. ügyvezetője **az alábbiak szerint köteles eljárni:**

II.2. A **felmondási idő időtartama alatt tegyen javaslatot** az **ellátás folyamatos biztosítására,** a szükség esetén bevonandó **új közreműködő tekintetében**, **a jelen határozat 1. mellékletét képező közreműködői szerződésben foglalt tartalommal folytassa le a szükséges egyeztetéseket, azzal hogy törekedjen a kedvezőbb ajánlat elérésére.**

II.3. A II.2. pontban foglalt egyeztetés során nyilatkoztassa meg a **Rehabilitációs Team Kft., hogy a jelen határozat 1. melléklete szerinti közreműködői szerződést szándékában áll-e aláírni. Amennyiben a Rehabilitációs Team Kft. kinyilatkozza, hogy a szerződést nem kívánja aláírni, úgy az új közreműködővel kötendő szerződést** készítse el, és terjessze a testület elé elfogadásra.

**Határidő**: haladéktalanul **Felelős**: Nácsáné dr. Kalán Eszter ügyvezető

III. A képviselő-testület dönt arról, hogy **amennyiben a Rehabilitációs Team Kft.,** az e határozat 1. melléklete szerinti **közreműködői szerződést nem írja alá**, a feladatellátás biztosításához **a tiszavasvári 2852 hrsz-ú, a valóságban 4440 Tiszavasvári, Kossuth u. 10. szám alatti ingatlan 80 m2 nagyságú ingatlan jelenleg hasznosításon kívüli, korábban a Védőnői Szolgálatnak helyet adó részét, közfeladat ellátása céljából, az ahhoz szükséges mértékben, határozatlan időre a TIVESZ Kft. ingyenes használatába adja,** a jelen határozat **3. melléklete** szerinti használati szerződésben foglaltak szerint.

 **Határidő:** esedékességkor, **Felelős**: Nácsáné dr. Kalán Eszter ügyvezető

 az I. pontban foglaltak figyelembe vételével.

IV. Dönt arról, hogy a **Rehabilitációs Team Kft. közötti -** 2015. január 5. napján kelt - **közreműködői szerződés** (fiziko és gyógytorna) felmondási idejének lejártát követő naptól **a 30 óraszámmal engedélyezett fizioterápia** (fiziko és gyógytorna) **ellátást** **15 óraszámmal kívánja biztosítani. Ebből: 10 óraszámmal fizikoterápia, 5 óraszámmal gyógytorna ellátást.**

**IV.1. Utasítja a** TIVESZ Kft. ügyvezetőjét, hogy **a működési engedélyező hatóság, ill. az érintett más szervek részére az új közreműködőt bejelentse,** olyan időponttal, hogy az eljárási határidők figyelembe vételével a **fizioterápia (fiziko és gyógytorna) feladatellátást a TIVESZ Kft. a felmondási idő lejártát követő naptól más közreműködő bevonásával biztosítható legyen.**

 **Határidő:** esedékességkor, **Felelős**: Nácsáné dr. Kalán Eszter ügyvezető

 az I., valamint II.2. pontban foglaltak figyelembe vételével.

1. Dönt arról, hogy a **fizioterápia 30 órszámából**, a II. pontban foglaltak figyelembevételével fennmaradó további **15 óraszámot az alábbi, engedélyezett szakorvosi ellátáson belül kívánja átcsoportosítani az alábbiak szerint:**

**A jelenlegi általános belgyógyászaton belül:**

- **endokrinológia heti 3 óra,
- kardiológia, heti 4 óra,
- diabetológia heti 4 óra**

Nőgyógyászat belül:

- **nőgyógyászat/ gyermekgyógyászat heti 4 óra**

**V.1. Utasítja a** TIVESZ Kft. ügyvezetőjét, hogy **a működési engedélyező hatóság, ill. az érintett más szervek részére az óraszám átcsoportosítást bejelentse, az engedélyezési eljárást folytassa le.**

 **Határidő:** esedékességkor, **Felelős**: Nácsáné dr. Kalán Eszter ügyvezető

 Az I. pontban foglaltak figyelembe vételével

V.2. A Képviselő-testület felhatalmazza a Polgármestert a határozat 2. melléklete szerinti nyilatkozat aláírására.

**Határidő**: esedékességkor **Felelős**: dr. Fülöp Erik polgármester

VI. Felkéri a polgármestert, hogy a döntésről tájékoztassa a Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: dr. Fülöp Erik polgármester

**II. Hatályon kívül helyezi Tiszavasvári Város Önkormányzata Képviselő-testületének a „Járóbeteg szakellátás kapacitás – és óraszámnövelésről” szóló 211/2016. (VII.28.) Kt. számú határozatát (amely a Tiszavasvári Egészségügyi Nonprofit Kft. taggyűlése vonatkozásában a 12/2016. (VII.28.) számú alapítói határozatának minősül).**

**Határidő**: azonnal **Felelős**: Dr. Fülöp Erik polgármester

**Dr. Fülöp Erik Badics Ildikó**

 **polgármester jegyző**

270/2016.(X.27.) Kt. hat. 1. melléklete

**KÖZREMŰKÖDŐI SZERZŐDÉS**

mely létrejött egyrészről a **Tiszavasvári Egészségügyi Szolgáltató Közhasznú Nonprofit Kft.** (adószám: \_\_\_\_\_\_\_\_\_\_\_\_\_\_\_\_\_\_\_\_, székhelye: 4440 Tiszavasvári Kabay 23. képviseli: Nácsáné Dr. Kalán Eszter  *ügyvezető*) mint egészségügyi szolgáltató (továbbiakban: **Szolgáltató**),

másrészről a **……………..** (cégjegyzékszám: …………., adószám: ………., bankszámla szám: ………………., székhelye: …………. képviseli: ……………), mint vállalkozó egészségügyi szolgáltató (továbbiakban: **Közreműködő**) között alulírott helyen és időben az alábbi feltételekkel.

1. A Közreműködő - a Szolgáltató által nyújtott egészségügyi szolgáltatás részét képező –

 járóbeteg szakellátás keretében fizioterápia (asszisztensi tevékenységként) tevékenység, heti 15 nem szakorvosi órában történő feladatellátásának biztosítását vállalja.

Szakma megnevezése: **fizioterápia** (asszisztensi tevékenységként),….óra

…..óra **gyógytorna**

9 jegyű ágazati azonosító: 001000146

Szakmakód: **5722, 5711**

Progresszivitási szint: járóbeteg szakellátás

Szolgáltatási típus: 5 (középfokú egészségügyi szakképesítéssel ellátható feladat)

Ellátási forma: 10 (járóbeteg ellátás keretében végezhető tevékenység)

Ellátási terület: **Tiszavasvári, Tiszalök, Tiszadob, Tiszadada, Tiszaeszlár, Szorgalmatos**

1. A Közreműködő feladata Tiszavasvári Város Önkormányzata tulajdonában lévő (4440 Tiszavasvári, Nyárfa u. 4.) Városi Strandfürdő területén kialakított – Tiszavasvári Strandfürdő Kft. által a Közreműködő számára bérbe adott – helyiségben járóbeteg szakellátás keretében fizikoterápia egészségügyi ellátás biztosítása.
2. A Közreműködő a szolgáltatást az egészségügyi szolgáltatás nyújtásához szükséges engedéllyel, valamint képesítéssel rendelkező fizioterápiás asszisztenssel/asszisztensekkel látja el. A Közreműködő tevékenységének végzésére szakmai felelősségbiztosítást köteles kötni, illetve a mindenkor hatályos működési engedélyének egy másolati példányát a Szolgáltató részére köteles átadni.
3. A Szolgáltató a feladat ellátáshoz szükséges tárgyi eszközöket (szerződés 1. sz. mellékletét képező leltár szerint) térítésmentesen átadja a Közreműködő számára. A Közreműködő köteles „Az egészségügyi szolgáltatások nyújtásához szükséges szakmai minimumfeltételekről” szóló 60/2003. (X.20.) ESzCsM rendeletben meghatározott feltételeket teljesíteni.
4. A Közreműködő köteles a Szolgáltató által biztosított szoftvert használni az egészségügyi szolgáltatás biztosítása során. Köteles a havi OEP jelentéshez adatszolgáltatásra. A programfrissítéssel kapcsolatos feladatok – informatikus biztosítása – a Közreműködőt terhelik.
5. A Szolgáltató a feladatellátás/beavatkozás után járó OEP finanszírozás – a munkaállomás programkövetési díjával csökkentett – összegét, annak megérkezését követően számla ellenében átutalja a Közreműködő bankszámlájára és az OEP által megküldött visszaigazolás egy példányát a Közreműködő részére átadja.

.

Járóbeteg szakellátás szerződött teljesítmény adatai

|  |  |  |  |
| --- | --- | --- | --- |
| **Teljesítés hónapja** | **Országos szezonális index** | **TVK pontszámban** | **Intézményi pontérték** |
| **Október** | **8,33%** | **2 003 067** | **1.5** |

Az időarányos TVK forgalmat (lásd táblázat összesítő sorában) nem léphetik túl.

**Az 1 órára eső TVK összege egy hónapra (2 003 067/130 óra): 15.408**

Amennyiben szezonálisan változik a TVK felhasználás, akkor a szezonális index módosítását kezdeményezni szükséges a Kft. ügyvezetőjénél.

1. A Közreműködő a feladatai teljesítése során az irányadó környezetvédelmi, munka- és tűzvédelmi szabályokat köteles betartani, az általa használatra átadott tárgyi eszközöket rendeltetésszerűen használni. Károkozás esetén kárfelelősséggel tartozik. Közreműködő saját tulajdonában álló eszközt, illetve a használatra átadott eszközt, az eszköz rendeltetésszerű használatra való alkalmasságát folyamatosan köteles biztosítani.
2. A Szerződő felek kötelezettséget vállalnak arra, hogy a szerződés teljes időtartama alatt az egységes betegellátás folyamatosságának biztosítása, és az egészségügyi szolgáltatás színvonalának fenntartása, fejlesztése érdekében együttműködve járnak el, különös figyelemmel a területi ellátási kötelezettséghez kapcsolódó betegellátási rendre is.
3. A Közreműködőnek az egészségügyi szolgáltatás nyújtása során a tudomására jutott egészségügyi és személyes adatokat a vonatkozó hatályos jogszabályoknak megfelelően kell kezelnie. A Közreműködő az egészségügyi szolgáltatást köteles az általában elvárható gondossággal, a szakmai követelmények keretei között, legjobb tudása szerint, szakmai kompetenciájának megfelelően nyújtani. A Közreműködő kötelezettséget vállal arra, hogy az egészségügyi tevékenység végzése során együttműködik a feladatellátásban közreműködő személyekkel, a feladatellátásra irányuló jogviszonyok típusától függetlenül. ***A szerződés teljesítése során a sterilizálásról és a keletkezett veszélyes hulladék megsemmisítéséről a Közreműködő gondoskodik.***
4. A Szolgáltató jogosult az egészségügyi szolgáltatást, a betegellátás színvonalának megőrzése érdekében jelen szerződésben foglalt kötelezettségek teljesítésére kiterjedően, e szerződés keretei között ellenőrizni. Amennyiben az ellenőrzés során felvett jegyzőkönyvből megállapítható, hogy a Közreműködő a szolgáltatást a jelen szerződés, illetve a vonatkozó szakmai, etikai, és jogszabályok rendelkezéseinek megsértésével nyújtja, a Szolgáltató írásban, határidő kitűzésével hívja fel a Közreműködőt a jogsértés megszüntetésére. Amennyiben a Közreműködő a határidőre nem tesz eleget a felszólításban foglaltaknak, vagy ismételt szerződésszegést követ el, ez a jogszerűen alkalmazható egyéb szankciók mellett, jelen szerződés azonnali hatályú, rendkívüli felmondását is jelenti.
5. A Közreműködőt azon jogos panaszok miatt, amelyek a tevékenységével összefüggnek, felelősség terheli. Az ilyen irányú panaszokat a Szolgáltató kivizsgálja. A kivizsgálás során lehetőséget kell adni a Közreműködőnek, hogy az üggyel kapcsolatos álláspontját, védekezését előadja. Amennyiben megállapítást nyer a Közreműködő felelőssége, a Szolgáltató jogosult a szerződést azonnali hatállyal megszüntetni, vagy a nem megfelelően biztosított szolgáltatás értékét megvonni.
6. Egyebekben a szerződést bármely fél – egyeztetve Tiszavasvári Város Önkormányzatával – jogosult egyoldalú jognyilatkozattal, írásban felmondani (rendes felmondás). A jogviszony a felmondás másik fél általi kézhezvételét követő hónap utolsó napjával szűnik meg.
7. A szerződés megszűnésekor a Közreműködő köteles a kezelésében tartott egészségügyi dokumentációt és a használatra adott eszközöket – a betegellátás folyamatos biztosítása érdekében – hiánytalanul és haladéktalanul a Szolgáltató rendelkezésére bocsátani.

Jelen megállapodás ………………………………………………….lép hatályba.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írják alá, megállapítva, hogy a szerződésben nem rendezett kérdésekben elsősorban az egészségügyről szóló és az egészségügyi tevékenység ellátására vonatkozó, kapcsolódó jogszabályok rendelkezései az irányadók.

Tiszavasvári, ……………………………………………

Szolgáltató Közreműködő

270/2016.(X.27.) Kt. hat. 2. melléklete

**Fenntarthatósági nyilatkozat**

Tiszavasvári Város Önkormányzata - mint a Tiszavasvári Egészségügyi Szolgáltató Közhasznú Nonprofit Kft. mint egészségügyi szolgáltató fenntartója - képviseletében dr. Fülöp Erik polgármester nyilatkozom, a Tiszavasvári Egészségügyi Nonprofit Kft. fizio és gyógytorna ellátás céljára hasznosított30 nem szakorvosi óraszámból 15 szakorvosi óraszámra történő átcsoportosítás fenntarthatósága biztosított.

Tiszavasvári, 2016. …………………….

 **Dr. Fülöp Erik**

 **polgármester**

270/2016.(X.27.) Kt. hat. 3. melléklete

**használati szerődés**

**TISZAVASVÁRI EGÉSZSÉGÜGYI SZOLGÁLTATÓ KÖZHASZNÚ NONPROFIT KFT.**

Székhely: 4440 Tiszavasvári Kabay 23.

Képviseli: Nácsáné Dr. Kalán Eszter - ügyvezető

mint **Használatba Vevő**,

**TISZAVASVÁRI VÁROS ÖNKORMÁNYZATA**

Székhely: 4440 Tiszavasvári, Városháza tér 4.

Képviseli: Dr. Fülöp Erik polgármester

mint **Használatba Adó**

**az alulírott helyen és időben az alábbi feltételek szerint állapodtak meg Tiszavasvári Város Önkormányzata Képviselő-testülete 270/2016. (X.27.) Kt. számú határozata alapján:**

**I.Előzmények:**

**I. A szerződés megkötésének hatályos jogszabályi háttere:**

**A nemzeti vagyonról szóló 2011. évi CXCVI. tv. (Nvtv.) 5. § (5) bekezdés b)** pontja értelmében a helyi önkormányzat **képviselő-testülete és szervei által fenntartott közfeladatot ellátó intézmény a korlátozottan forgalomképes vagyoni körbe tartozik.**

ANvtv. 7. § (1) a nemzeti vagyon alapvető rendeltetése **a közfeladat ellátásának biztosítása.**

Az Nvtv. 11. § (13) bekezdésében foglaltak értelmében **nemzeti vagyon ingyenesen kizárólag közfeladat ellátása céljából, a közfeladat ellátáshoz szükséges mértékben hasznosítható**.

**A polgári törvénykönyvről szóló 2013. évi V. tv. (a továbbiakban: Ptk.) 5:159. §** *[A használat]*

(1) A használat jogánál fogva a jogosult a dolgot a saját, valamint vele együtt élő családtagjai szükségleteit meg nem haladó mértékben használhatja és hasznait szedheti. **Jogi személy a használat jogánál fogva a dolgot a létesítő okiratában meghatározott céljával és tevékenységével összhangban használhatja és szedheti annak hasznait. A használat jogának gyakorlása másnak nem engedhető át.**

(2) A használatra **egyebekben a haszonélvezet szabályait kell alkalmazni.**

1. **A szerződés tárgya:**

A Használatba adó tulajdonában lévő:

**tiszavasvári 2852 hrsz-ú, a valóságban 4440 Tiszavasvári, Kossuth u. 10. szám** alatti, **orvosi rendelő, egészségház, 3 db gépkocsitároló, szakrendelő és udvar** megnevezésű, **1350 m2 alapterületű ingatlanon belüli -** 80 m2 alapterületű, jelenleg nem hasznosított, a korábban a Védőnői Szolgálat helyeként funkcionáló helyiség – **ingatlanrész.**

1. Használatba adó és Használatba vevő megállapodnak, hogy **a jelen szerződés III. pontjában megjelölt ingatlan vonatkozásában**, a **Ptk**. **5:159.§** -a szerinti **használat jogát Használatba adó jelen szerződésben foglaltak szerint biztosítja Használatba vevő részére.**

A jelen szerződés III. pontjában megjelölt ingatlant, a jelen szerződésben foglalt feltételekkel a **Használatba vevő ingyenes használatába adja, a Használatba vevő pedig ingyenesen használatba veszi.**

1. **A szerződés időtartama:**

**IV.1.** Szerződő felek rögzítik, hogy jelen szerződés **a szerződő felek általi aláírás napján lép hatályba.**

**IV.2.** Jelen szerződés a **szerződő felek által aláírásától határozatlan időtartamra jön létre**.

**V. A használati jog ellenértéke:**

**A Használati jog ingyenesen kerül átengedésre, közfeladat ellátása céljából, a - szerződésben foglalt célból - közfeladat ellátáshoz szükséges mértékben.**

**VI. A szerződés célja:**

A Használatba Vevő által **fizioterápia (fiziko és gyógytorna) ellátás biztosítása.**

**VII. Felek joga, kötelezettsége:**

**VII. 1. Használatba vevő joga:**

* A használatba adott szerződés tárgyát képező **ingatlant a** **közfeladat ellátása biztosításához, a szerződésben foglalt célból használni.**
* **Használatba Vevő a saját költségén a Használatba Adó külön előzetes írásbeli engedélye alapján jogosult:**

- a használatában levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,

- az elszámolt értékcsökkentést meghaladó, annak értékét növelő beruházást, felújítást végezni.

**A beruházás, felújítás értékét a Használatba Vevőnek bizonylatokkal kell igazolnia és azokról írásban be kell számolnia a Használatba Adónak.**

**VIII.2. Használatba vevő kötelezettsége:**

* **Használatba vevő a vagyont** a központi berendezésekkel és felszerelésekkel együtt **rendeltetésszerűen, a használati szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, működtetni.**
* **Használatba vevő köteles a szerződés tárgyát képező használatba vett ingatlant rendeltetésszerűen használni.**

A Használatba vevő felel **minden olyan kárért, amely a rendeltetésellenes vagy szerződésellenes használat következménye.** A **nem rendeltetésszerű használat folytán keletkezett hibák kijavítása, károk megtérítése a Használatba vevő kötelezettsége függetlenül attól,** hogy a bekövetkezett hiba, illetve kár alkalmazottjai, ügyfelei, az intézmény ellátottjai vagy az érdekkörében eljáró személy magatartására vezethető vissza.

* Vállalja, hogy a használati jog hatálya alatt saját költségén **gondoskodik a használatba vett vagyon felújításáról, karbantartásáról és a működéshez – a feladatellátáshoz – szükséges mértékű pótlásáról,** különösen az ingatlanokon és ingatlanrészeken szükségessé váló **karbantartási és javítási munkák** elvégeztetéséről. Ezen belül az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról, a **helyiségek állagának, berendezéseinek, burkolatainak, vezetékek állagának megóvásáról is.**
* **Az ingatlan üzemeltetésével kapcsolatos költségeket** (áram-, gáz-, víz-, szennyvíz-, szemétszállítási díj, telefondíj) a Használatba vevő a szolgáltatók által kiállított számlák alapján közvetlenül fizeti meg a szolgáltatók felé, figyelemmel arra, hogy a Használatba vevő az ingatlant különböző szerződéses konstrukciók keretében folyamatosan használja, és a szolgáltatókkal már korábban szerződést kötöttek.
* A vagyont fenyegető veszélyről és a bekövetkezett **kárról,** vagyont érintő **lényeges változásokról, a változás bekövetkezésétől** számított 5 napon belül értesíteni a Használatba adót. Köteles **haladéktalanul értesíteni** a Használatba adót az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza. A Használatba vevő köteles tűrni, hogy a Használatba adó a veszély elhárítására, a kár következményeinek megszüntetésére a szükséges intézkedéseket megtegye. **Az értesítés elmaradása vagy késedelme miatt bekövetkezett kárt, illetve költségnövekedést a Használatba vevő köteles viselni.**
* Tűrni a **használattal kapcsolatos ellenőrzéseket, és köteles az ellenőrzésekben közreműködni**.

**VIII.3. Használatba adó joga különösen:**

* A vagyon rendeltetésszerű használatára **irányuló ellenőrzéseket a használó legkisebb zavarásával ellenőrizni, adatot, tájékoztatást, információt kérni.**
* Az önkormányzati, helyi közösségi, kulturális célú hirdetményeit az ingatlanban a közösen meghatározott helyen és módon, a Használatba vevő által meghatározott időtartamban kifüggeszteni.

**VIII.4. Használatba adó kötelezettsége különösen:**

* **A jelen szerződés tárgyát képező vagyont használatba adja.**

**IX. Egyéb rendelkezések**

IX.1. A jelen szerződésben nem szabályozott kérdésekben elsősorban a Nemzeti vagyonról szóló, államháztartásról szóló törvény és annak végrehajtási rendelete, a Ptk. rendelkezései az irányadóak.

**IX.2**. Minden **értesítés és egyéb közlés**, melyet a jelen szerződés alapján meg kell, vagy meg lehet tenni **írásban teendő meg.**

**Jelen szerződés módosítására írásban,** a felek **egybehangzó jognyilatkozatai** alapján van lehetőség.

Jelen megállapodás **…… példányban készült**, melyből **…….. példány a használatba adót, …… példány a Használatba vevőt illet meg.**

**Szerződő Felek jelen szerződést, elolvasás és értelmezés után, mint akaratukkal mindenben megegyezőt helybenhagyólag írták alá.**

Tiszavasvári, 2016 …………………………………………..

 **……………………… ………………………….**

**Tiszavasvári Város Önkormányzat Tiszavasvári Egészségügyi Szolgáltató**

**képviseli: Dr. Fülöp Erik Közhasznú Nonprofit Kft.**

 **polgármester képviseli: Nácsáné dr. Kalán Eszter Hajnalka**

 **Használatba adó ügyvezető**

 **Használatba vevő**